Paterna suspén les classes demà per risc extrem de pluges torrencials
12/09/2019

# Paterna suspén les classes demà per risc extrem de pluges torrencials

[![Paterna suspén les classes demà per risc extrem de pluges torrencials](/images/ajuntament-paterna-default.jpg)](/images/ajuntament-paterna-default.jpg)

12.09.2019

Davant alerta roja per pluges extremes a la província de València decretada per l'Agència Estatal de Meteorologia (AEMET), l'Ajuntament de Paterna ha decidit suspendre les classes de demà divendres, 13 de setembre en tots els centres educatius del municipi.  
  
També se suspenen totes les activitats esportives a la ciutat i les instal·lacions esportives municipals romandran tancades.  
  
Així ho ha anunciat l'Alcalde de Paterna, Juan Antonio Sagredo després de conéixer l'augment del nivell de preemergència per pluges previst per la AEMET.  
  
Així mateix, el primer edil s'ha tornat a reunir aquest migdia amb tots representants dels equips que conformen l'operatiu especial d'emergències per a coordinar el protocol d'actuació a seguir després de l'augment de l'alerta.